Prifysgol Bangor

Neuaddau Preswyl

**Tîm Bywyd Preswyl**

Mae Neuaddau Preswyl y Brifysgol wrthi’n chwilio am dîm o fyfyrwyr gwirfoddol i ymuno a Tîm Bywyd Preswyl.

Mae’r Tîm Bywyd Preswyl yn gyfrifol am feithrin cymuned preswyl agos a chefnogi lles pob myfyriwr sy’n byw yn llety’r Brifysgol. Gall aelodau’r tîm fod yn israddedigion neu'n ôl-raddedigion a byddant yn cael llety am ddim mewn ystafelloedd astudio sengl er mwyn caniatáu iddynt gyflawni eu dyletswyddau. Disgwylir iddynt weithio 40 awr y mis ar gyfartaledd rhwng Mis medi a Mehefin.

Bydd gwaith ar gael hefyd yn ystod gwyliau'r haf a bydd cyfle yn ystod y flwyddyn i'r cydlynwyr wneud cais am y swyddi hyn.

Caiff myfyrwyr ôl-raddedig aros mewn Neuaddau yn ystod cyfnod yr haf, trwy drefniant pellach.

Mae dod i raglenni hyfforddi penodol yn rhan orfodol o’r swydd.

Mae dwy rôl o fewn y Tîm Bywyd Preswyl

**Cydlynydd Campws Byw -** Mae Campws Byw yn gymuned gymdeithasol a chynhwysol i holl breswylwyr neuaddau'r brifysgol, mae'n galendr o ddigwyddiadau a gynhelir yn ystod y flwyddyn gyda'r bwriad o feithrin cymuned breswyl glos.

Dros y blynyddoedd diweddar, mae ein gweithgareddau wedi cynnwys cystadlaethau pobi, nosweithiau ffilm, carioci, nosweithiau dirgelwch llofruddiaeth, chwaraeon dŵr, ac ein boreau siocled poeth enwog a chinio dydd Sul - a llawer o ddigwyddiadau eraill! Mae'r tîm bob amser yn croesawu unrhyw syniadau neu awgrymiadau newydd i sicrhau llwyddiant y cynllun.

**Mentor Preswyl –** ynghyd â thîm o Uwch Wardeiniaid a Diogelwch maent yn gyfrifol am ddarparu gofal bugeiliol i fyfyrwyr sy’n byw yn ein Neuaddau, bydd Mentoriaid yn rhoi cymorth rheng flaen i fyfyrwyr ac yn cyflawni dyletswyddau galw-allan mewn argyfwng yn ol rota, gyda’r nos, yn ystod y nos a thros y penwythnos yn ogystal a gwyliau’r brifysgol.

Yn ogystal, maent yn ymweld â’r neuaddau yn rheolaidd gan weithio i gynnal awyrgylch byw dymunol a helpu i ddatrys unrhyw faterion a allai beryglu hynny.

Mae llawer o’r sgiliau sy’n ofynnol ar gyfer y ddwy swydd yma yn drosglwyddadwy ac rydym yn aml yn gwêl yr un nodweddion yn y ddwy set o ymgeiswyr – byddwn yn ystyried eich cais am y ddwy swydd oni bai eich bod wedi nodi ar y ffurflen gais o’ch dewis.

**GOFYNION PERSONOL – Tîm Bywyd preswyl**

* Unigolyn brwdfrydig, cymdeithasol ac allblyg.
* Gallu creu perthynas â myfyrwyr o wahanol gefndiroedd diwylliannol a chymdeithasol.
* Gallu cyfathrebu’n effeithiol, ar lafar ac yn ysgrifenedig.
* Sgiliau trefnu a rheoli amser.
* Sgiliau rhyngbersonol da gyda'r gallu i ddatblygu cysylltiadau gwaith effeithiol â chydweithwyr ar bob lefel yn y brifysgol

**SWYDD-DDISGRIFIAD - Cydlynwyr Campws Byw** Prif ddyletswyddau:

* Cynorthwyo'r Rheolwr Bywyd Preswyl, Cydlynydd Bywyd Preswyl a'r tîm Mentoriaid i ddatblygu bywyd cylchol, bywiog a chynhwysol ar y campws.
* Monitro a diweddaru cyfryngau cymdeithasol Campws Byw, hysbysfyrddau neuaddau a’r Brifysgol.
* Cyfrannu at gynllun marchnata ac ymrwymiad Campws Byw.
* Cynorthwyo i ddatblygu digwyddiadau i wella Campws Byw, yn cynnwys themâu fel chwaraeon, cynaliadwyedd, diwylliant a chymuned.
* Hyrwyddo ein statws fel Prifysgol Werdd a chefnogi’r ymgyrchoedd amgylcheddol rydym yn eu cynnal drwy gydol y flwyddyn.
* Recriwtio cynrychiolydd myfyrwyr ym mhob neuadd neu floc.
* Rhoi gwybodaeth i’r holl fyfyrwyr sy’n newydd i’r brifysgol ynglŷn â’r safle, y brifysgol a’r cyfleusterau cymunedol. Cynorthwyo i feithrin ysbryd cymunedol iach a chyfeillgar, hyrwyddo a chymryd rhan yng ngweithgareddau Bywyd ar y Campws.
* Rhoi cyngor a chefnogaeth fel bo'r angen, ond o fewn dyletswyddau swydd cydlynydd Bywyd ar y Campws.
* Cofnodi pob digwyddiad, damwain neu achosion y bu ond y dim iddynt ddigwydd yn unol â Pholisi Iechyd a Diogelwch y Neuaddau Preswyl.
* Mynd i gyfarfodydd wythnosol
* Mynychu digwyddiadau hyfforddi a drefnwyd ar gyfer Cydlynwyr Bywyd ar y Campws.
* Ymateb i unrhyw geisiadau rhesymol gan dîm y safle preswyl.

* Cynorthwyo’r Swyddfa Neuaddau i hyrwyddo Tîm Bywyd Preswyl yn ystod diwrnodau Agored y Brifysgol.

**SWYDD-DDISGRIFIAD - Mentor Preswyl -**Prif ddyletswyddau:

* Cynorthwyo Staff Swyddfa Neuaddau a Prif Warden Cynorthwyol, Uwch Wardeiniaid ar ddechrau’r flwyddyn academaidd, wrth groesawu a’u cyflwyno myfyrwyr newydd i’r safle.
* Rhoi gwybodaeth i’r holl fyfyrwyr sy’n newydd i’r Brifysgol ynglŷn â’r  safle, y Brifysgol a’r cyfleusterau cymunedol. Cynorthwyo i feithrin ysbryd cymunedol iach a chyfeillgar, hyrwyddo a chymryd rhan yn ein cynllun Campws Byw.
* Rhoi gofal bugeiliol i fyfyrwyr ar y safle, gan roi gwybodaeth, cyngor a chymorth i fyfyrwyr yn ôl y gofyn, ond oddi mewn i rychwant swyddogaeth Mentor Preswyl.
* Hysbysu myfyrwyr am Wasanaethau Cefnogol eraill o fewn y Brifysgol, a chyfeirio myfyrwyr at wasanaethau lle bo hynny ‘n briodol.
* Cynorthwyo i gyfryngu mewn anghydfodau gan fyfyrwyr ynglŷn â sŵn, ymddygiad annerbyniol etc, gan sicrhau trwy hynny eu bod yn cadw trefn ac yn ymddwyn yn dda o fewn Neuaddau Preswyl
* Ymateb mewn argyfyngau ar y safle ac, mewn achosion anodd, galw am gymorth gan staff Diogelwch y Brifysgol ac Uwch Wardeiniaid yn ôl yr angen.
* Adrodd ar yr holl ddigwyddiadau, damweiniau a diffygion o ran gwaith cynnal, gan gyflwyno adroddiadau ysgrifenedig ar yr holl ddigwyddiadau i’r Uwch Warden.
* Chwarae rhan weithgar mewn ymarferion tân, atal troseddu ac ymwybyddiaeth o iechyd a diogelwch.
* Mynd i ddigwyddiadau hyfforddi sydd wedi’u cynllunio ar gyfer Mentoriaid Preswyl, a chyfarfod gyda eich Uwch Warden unwaith yr wythnos a  unrhyw gyfarfodydd eraill yn ôl y gofyn.
* Ymweld a bob un o'ch coridorau / ceginau yn wythnosol.
* Ymateb i unrhyw gais gan Dîm Bywyd Preswyl.
* Cynorthwyo’r Swyddfa Neuaddau i hyrwyddo gwasanaethau Mentor Preswyl yn ystod diwrnodau agored y Brifysgol.

I wneud cais, cwblhewch y ffurflen gais, yn amlinellu eich profiad i timpreswyl@bangor.ac.uk

I gael mwy o wybodaeth am y swyddi cysylltwch a timpreswyl@bangor.ac.uk

Dyddiad cau i geisiadau: 31 Ionawr, 2021

***Wedi Ymrwymo i Gyfle Cyfartal***